ועדת החוקה, חוק ומשפט, כנסת 20, פרוטוקול מספר 610, 2018-05-22 15:00

ניסן סלומינסקי: צוהריים טובים.

ניסן סלומינסקי: חיכיתי עד שתסיימו כי בפעם הקודמת לא הספקתי לשמוע אותך, אז אמרתי שעכשיו אני אשמע אותך כפול.

יוכי גנסין: הפעם אדוני זה מה שנציג הסניגוריה הציבורית לברך.

יוכי גנסין: יש הסכמה מקיר לקיר.

גיל שפירא: אדוני, אנחנו ממש רוצים לברך שהחיינו כמה שיותר מהר.

ניסן סלומינסקי: על מה אתם מדברים כרגע?

ניסן סלומינסקי: על הדיון הזה?

גיל שפירא: כן.

ניסן סלומינסקי: ניפגש גם מחר?

יוכי גנסין: אני צריכה להיות פה גם מחר.

ניסן סלומינסקי: בעניין עבודות שירות.

יוכי גנסין: נכון.

יוכי גנסין: אז אני רוצה לעשות את זה היום קצר כדי שמחר תוכל לקבל אותי באהבה.

ניסן סלומינסקי: מאה אחוז.

ניסן סלומינסקי: בשמחה רבה.

ניסן סלומינסקי: אנחנו מקיימים דיון על ועדות שחרורים מיוחדות.

ניסן סלומינסקי: חוק שחרור על תנאי ממאסר.

ניסן סלומינסקי: מי יסביר?

ניסן סלומינסקי: יפעת?

יפעת רווה: ההצעה הזאת שאנחנו מביאים בפניכם היא חלק מהמהלך של העברת האחריות לניהול ועדות השחרורים להנהלת בתי המשפט.

יפעת רווה: מוצע לקבוע שנציג השב"ס לא יהיה חלק מוועדת השחרורים.

יפעת רווה: הוא ישתתף בדיונים אבל הוא לא יהיה עם זכות הצבעה.

יפעת רווה: ההשתתפות שלו חשובה כי הוא יכול לתת מידע.

ניסן סלומינסקי: עד היום הוא חבר?

ניסן סלומינסקי: הוא לא חבר עד היום.

יוכי גנסין: אדוני צודק בהחלט.

יוכי גנסין: בעבר, עד חקיקתו של חוק שחרור על תנאי ממאסר במאי 2001 נציג שב"ס היה חבר מן המניין עם זכות הצבעה.

יוכי גנסין: במסגרת הדיונים כשעשו לראשונה את חוק שחרור על תנאי בעקבות הקריאה של בית המשפט שהגיעה העת לא לעשות את זה על פי פסיקה אלא להסדיר את כל המהלך בחקיקה, נחקק החוק.

יוכי גנסין: במסגרת זו היה ויכוח, כולל ויכוח במשרד המשפטים, מה יהיה מעמדו של נציג שב"ס משום שהייתה טענה שלפעמים נציג שב"ס יכול להשפיע לכאן או לכאן.

יוכי גנסין: זאת אומרת, הוא מוטה משום שאם, נגיד, הוא רוצה לשחרר אסירים מבית סוהר אז הוא יצביע בעד אפילו שהאסיר לא ראוי לשחרור מוקדם וכן הלאה.

יוכי גנסין: בסופו של הדיון המורכב הזה, גם במשרד המשפטים וגם בכנסת החליטו שהוא יהיה לא חבר מן המניין בוועדה אלא יהיה סוג משקיף נטול זכות הצבעה בשביל לסייע לוועדה לקבל את המידע.

ניסן סלומינסקי: פעם קראנו לזה "פשרה מפד"לניקית".

יוכי גנסין: זה נכון.

ניסן סלומינסקי: נכון.

ניסן סלומינסקי: אני יודע.

יוכי גנסין: זו פשרה מצוינת.

יוכי גנסין: כשיש חוות דעת שאסיר פלוני עבר קורס מסוים, טיפול מסוים, מחלקה טיפולית מסוימת או משהו כזה ויש שאלה, למשל, מה אורך הקורס, האם הוא נתרם או לא נתרם, האם הוא בדרך לשיקום מלא, כל מידע שכזה אז תפקידו הוא להיכנס עם הנגישות שלו למערכת "צוהר" – מערכת "צוהר" היא המערכת הממוחשבת שלנו שיש בה את כל המידע המוקלד על האסיר מיום כניסתו ועד יום צאתו – ויעיין בה.

יוכי גנסין: אלא מאי, עד לפני שלוש שנים מי שניהל את כל האופרציה - - -

ניסן סלומינסקי: צריכה להיות דרגה גבוהה בטח.

יוכי גנסין: זה היה רב כלאי.

יוכי גנסין: רב כלאי, אנשים לא יודעים בדרך כלל, זה רב סרן.

יוכי גנסין: עם כל הכבוד, מספר רבי הסרנים בשירות בתי הסוהר שהם בתחום החינוך, האסיר, הוא אל כל כך גדול.

יוכי גנסין: רוב האנשים שעוסקים בתחום הטיפול ושיקום והחינוך הם לא רבי סרנים.

יוכי גנסין: הם אפילו לא סרנים.

יוכי גנסין: הם עובדים סוציאליים או אנשי חינוך או אמורים שאינם קצינים בהכרח.

יוכי גנסין: אין שום סיבה שהם יהיו קצינים ומפקדים על אחרים בשביל למסור את המידע הזה לוועדה.

ניסן סלומינסקי: זה גרם לפקק.

יפעת רווה: בנוסף גם לבזבוז משאבים.

יוכי גנסין: לבזבוז משאבים.

יוכי גנסין: יש לי, אם אני לא טועה, 280 ימי דיונים בוועדות השחרורים בשנה.

יוכי גנסין: אם תחשוב על זה, זה בעצם כמספר ימי העבודה בשנה.

יוכי גנסין: מתוך 365 ימים בשנה, 280 הם ימי עבודה.

יוכי גנסין: המשמעות של הדבר הזה היא שאנחנו צריכים לשלוח לכל רחבי הארץ רבי סרנים רק בשביל שיישבו וישלפו במקרה הצורך איזשהו מידע על איזה קורס אדם עבר.

יוכי גנסין: חשבנו שאין לזה הצדקה.

יוכי גנסין: במיוחד אין לזה הצדקה במקום שבו ניהול ועדות השחרורים עבר כבר לפני כשלשו שנים להנהלת בתי המשפט ואנחנו איננו מנהלים בעצם את כל האופרציה.

יוכי גנסין: אנחנו רק מקצים את האולם, את הריהוט.

יוכי גנסין: אנחנו מביאים את האסירים, אבל אנחנו לא מנהלים את האופרציה הזיו.

יוכי גנסין: לכן בנסיבות הללו חשבנו שפונקציית המטרה שלנו היא להביא לכך שוועדת השחרורים תזכה לראות את המידע אודות אותו אדם.

יוכי גנסין: יהיו לה שאלות – היא תקבל את המידע הנוסף.

יוכי גנסין: אבל אין צורך שהוא יהיה קצין.

יוכי גנסין: אז הייתה הסכמה בין הסניגוריה לבין הפרקליטות וגם הנהלת בתי המשפט על כך שאין בכך בהכרח צורך וחשבנו שיבוא לציון גואל, שבינתיים בהסכמה מותבי ועדות השחרורים יסכימו לדון בכך בלי הרב כלא.

יוכי גנסין: לצערי הרב, שני שופטים מהדרום שלא אנקוב בשמם החליטו שאם לא יהיה רב כלאי, הם לא יקיימו את הדיון.

יוכי גנסין: זה גרם לפקק ולהגשת עתירה של הסניגוריה הציבורית שתלויה ועומדת בבית המשפט העליון כשאין שום סיבה.

יוכי גנסין: אין בעצם מחלוקת אמיתת.

יוכי גנסין: במקום לחכות לתיקון מלא של חוק השחרור, אמרנו שאת הדבר הזה, את הנקודה הזאת, נתקן בתיקון מהיר.

ניסן סלומינסקי: אני מבין שקודם כל יש את כבודו של השב"ס.

ניסן סלומינסקי: פעם הוא היה מרכזי והוא ניהל ולכן היה צריך להיות בעל דרגה גבוהה, אחרי שהוציאו אותו מניהול והוא רק צופה ועכשיו גם יצטרך לשלוח בעל דרגה בכירה – לא יעלה על הדעת לעשות משהו שיכול להיות שמזכירה פשוטה יכולה לעשות.

קריאות: - - -

ניסן סלומינסקי: אז קודם כל כבודו של השב"ס נמצא פה – ככה יורידו אותו?

ניסן סלומינסקי: זה לא הולך.

ניסן סלומינסקי: דבר שני, כתוצאה מזה שאין הרבה רבי סרנים – זה לא רק שהשופטים לא רצו – אין הרבה רבי סרנים ואם נדרוש רבי סרנים ויש מעט, אז הם לא יוכלו להגיע וכל פעם שלא יגיעו יידחו ישיבות ואז תהיה צפיפות גדולה מאוד בשחרור אסירים וכתוצאה מזה יצטרכו עוד מקום.

ניסן סלומינסקי: בית המשפט העליון כבר קבע את הגודל, אז יצטרכו לבנות עוד בתי סוהר גדולים וזו תהיה השקעה גדולה.

ניסן סלומינסקי: לכן אנחנו רוצים היום וגם מחר מאותה סיבה, לאפשר זרימה גדולה יותר החוצה כדי שחוץ מהכול גם יתפנה מקום לבאים – חדש מפני ישן תוציא, כמו שכתוב או ישן מפני חדש תוציא, איך שתרצו.

ניסן סלומינסקי: אז צריכים לשחרר.

ניסן סלומינסקי: שני ההיבטים האלה טובים.

ניסן סלומינסקי: כי אם ההיבט השני לא היה קיים, הייתי מציע לחילופין שבמקום לעשות את זה בואו נחליט – כמה רבי סרנים יש לכם במערכת?

יוכי גנסין: אני יודעת כמה בד"א יש – בד"א זה מי שאינו קצין.

יוכי גנסין: הקיצור של המילה בד"א הוא בדרגה אחרת – יש 700 - - -

ניסן סלומינסקי: רבי סרנים דווקא.

יוכי גנסין: אני אגיד לך בדיוק.

יוכי גנסין: הסגל של שב"ס הוא כמה אלפים.

יוכי גנסין: הרוב המכריע שלהם אינם קצינים.

יוכי גנסין: הרוב המכריע שלהם זה בד"א, חוגרים לצורך עניין.

יוכי גנסין: מתוכם, אנחנו לא מדברים על מזכירה ובזה רציתי לתקן את אדוני, אנחנו מדברים על מישהו שעוסק בתחום הכליאה, האסיר, החינוך והטיפול.

ניסן סלומינסקי: אני יודע.

ניסן סלומינסקי: עשיתי את זה ציורי קצת.

יוכי גנסין: הרעיון הוא זה יהיה מישהו שעוסק בכך.

ניסן סלומינסקי: כמה רבי סרנים יש לכם?

יוכי גנסין: פחות מ-200 בתחום הכליאה, האסיר, החינוך והשיקום.

ניסן סלומינסקי: זאת אומרת שאם לחילופין להצעה הזאת היינו מציעים, נניח, להוסיף לכם עוד 100 רבי סרנים, יכול להיות שזה היה פותר את הבעיה והכול היה טוב.

יוכי גנסין: אבל אין בכך צורך כי אנחנו צריכים לשאול את עצמנו מהי פונקציית המטרה.

יוכי גנסין: פונקציית המטרה שלנו היא לייעל את התהליך של הוועדה באופן שהוועדה תקבל את מירב הנתונים - - -

ניסן סלומינסקי: לא הייתי מציע הצעה כזאת.

ניסן סלומינסקי: רק אמרתי כאופציה.

ניסן סלומינסקי: לא צריכים להתייחס, צריכים קצת לחייך

יוכי גנסין: אני ראשונת המחייכות.

יוכי גנסין: אני יכולה לספר לאדוני סיפורים שאדוני לא יפסיק לתפוס את הבטן עד הערב אבל אני לא רוצה - - - על אדוני כי הוא צריך להתכונן לדיון של מחר.

ניסן סלומינסקי: טוב.

ניסן סלומינסקי: אם ככה, מה ההצעה הזאת אומרת?

ניסן סלומינסקי: מה אנחנו עושים?

יוכי גנסין: קודם כל, אנחנו כותבים את מה שמשקף את המצב ששב"ס איננו חבר הוועדה מן המניין במובן הזה שאין לנו קוורום חסר אם לא נוכח נציג בדרגה כזאת או אחרת.

יוכי גנסין: הדבר השני שאנחנו כותבים הוא שזה לא חייב להיות קצין אלא יכול להיות מישהו אחר שיכול לעשות את תפקידו שהוא לתת נתונים לוועדה.

ניסן סלומינסקי: את לא חוששת שאם זה מה שיהיה כתוב, אז יכול להיות שבעוד חודשיים-שלושה בכלל לא יבוא אף אחד מהשב"ס לשם?

יוכי גנסין: ממש לא.

יוכי גנסין: הנציבה ממנה.

ניסן סלומינסקי: אם כתוב שנציג של השב"ס צריך להשתתף לא כחבר אלא כמשקיף, זה משהוא אחד.

ניסן סלומינסקי: אם גם זה לא כתוב אלא כמו שאמרת שהשב"ס לא חלק מהעניין ואפשר לקיים דיונים גם בלעדיו - - -

יפעת רווה: כתוב שהוא ישתתף.

יוכי גנסין: הוא משקיף, אין לו קול.

יוכי גנסין: מטרת השתתפותו היא לאפשר לוועדה - - -

ניסן סלומינסקי: כן, אבל הוא עדיין צריך להשתתף.

יוכי גנסין: נכון.

יפעת רווה: בוודאי וזה גם מה שכתוב.

ניסן סלומינסקי: יש מישהו שמתנגד לזה?

ניסן סלומינסקי: לשכת עורכי הדין?

ניסן סלומינסקי: פנחס, כן.

פנחס מיכאלי: כמו שכבר הוצג כאן, בוודאי שאין חשיבות יתרה לדרגת הנציג של שירות בתי הסוהר.

ניסן סלומינסקי: בדיון הזה.

ניסן סלומינסקי: באופן כללי יש חשיבות גדולה, אבל בדיון הזה שלא יהיה - - -

פנחס מיכאלי: לצורך הנוכחות בוועדת השחרורים.

פנחס מיכאלי: מה שכן חשוב זה מה שהוא עושה.

פנחס מיכאלי: הצעת החוק לא מפרטת, כמו שהוזכר כאן, שעוסק בחינוך.

פנחס מיכאלי: מחר הם יכולים לשלוח גם את איש המחשבים שיגיע לוועדה ולכן על הסעיף לפרט שיהיה איש שירות בתי הסוהר שרלוונטי לאחד הדברים: קצין אסירים, עוזר קצין, קצין רישום – יש להם את ההגדרות שלהם – אבל זה חייב להיכנס - - -

יוכי גנסין: תסתכל על דברי ההסבר.

פנחס מיכאלי: דברי ההסבר נחמדים רק שהם לא - - -

נועה ברודסקי לוי: השאלה האם לעגן בסעיף עצמו שזה יהיה לאו דווקא קצין אבל מישהו מהתחום שפרטה יוכי קודם, מתחום הכליאה, האסיר.

יוכי גנסין: הקושי בזה הוא שלעיתים מזומנות משנים את הגדרות התפקידים.

יוכי גנסין: ברור שזה לא איש מחשבים.

יוכי גנסין: מה שחשוב זה שיש לו נגישות למחשב והוא עונה לשאלות הוועדה.

יוכי גנסין: אם הוועדה רוצה לדעת איזה קורס האיש עבר, הוא צריך לראות במחשב איזה קורס האיש עבר.

יוכי גנסין: זה חשוב ויגידו גם בסנגוריה הציבורית, זה לא אמור להחליף את חוות הדעת המקצועית של העובדת הסוציאלית.

פנחס מיכאלי: עדיין, לנציג שמגיע יש חשיבות.

פנחס מיכאלי: לא יכול לבוא פקיד עם חוות דעת מקצועית.

פנחס מיכאלי: זה לא רלוונטי.

יוכי גנסין: הוא לא אמור לתת חוות דעת מקצועית.

יוכי גנסין: על זה אני דווקא עומדת.

ניסן סלומינסקי: לא, לא.

ניסן סלומינסקי: אני יודע.

ניסן סלומינסקי: הבנתי.

יוכי גנסין: לכן אני לא מקבלת את ההערה.

ניסן סלומינסקי: הוא צריך להוציא את האינפורמציה שיש - - -

יוכי גנסין: הוא צריך להוציא את האינפורמציה ולתת את הביאור לאותה חוות דעת.

יוכי גנסין: אם כתוב בחוות הדעת של העובד הסוציאלי שהאיש עבר קורס של כישורי חיים והוועדה שואלת מה אורך הקורס, האם הוא - - -

ניסן סלומינסקי: מה זה כישורי חיים – בטח הוועדה יכולה לשאול מה זה.

יוכי גנסין: נכון.

יוכי גנסין: מה זה כישורי חיים, מה זה טיפול בבעלי חיים, מה זה דמיון מודרך.

יוכי גנסין: כל מיני קורסים שעוברים בשב"ס.

יוכי גנסין: הנציבה ממנה וצריך לסמוך על נציב שב"ס שזה קצין בדרגת רב גונדר שהוא לא ממנה אדם, שגם אם הוא קצין, הוא עוסק בתחום התמיכה הלוגיסטית, עם כל הכבוד.

פנחס מיכאלי: לא משאירים חקיקה פתוחה לפרשנות.

פנחס מיכאלי: אם מחר עציר יעתור לבית משפט שנציג שב"ס לא היה מקצועי - - - לא יכולה להתייחס.

יוכי גנסין: נו, באמת.

יוכי גנסין: לא היה מקצועי?

יוכי גנסין: מיהו בכלל שיעתור שהוא לא היה מקצועי, אי אפשר לעתור - - -

פנחס מיכאלי: מיהו בכלל – זו זכותו המלאה.

יוכי גנסין: לא.

יוכי גנסין: ממש לא.

יוכי גנסין: מיהו האסיר שיטען שהנציג לא היה מקצועי?

יוכי גנסין: זו לא חוות דעת לפי סעיף 9.

פנחס מיכאלי: - - - מנהלת הלשכה שתציג את - - -

ניסן סלומינסקי: יש עוד הערות?

חנית אברהם בכר: אני רוצה להציג את מה שקורה היום בוועדות.

חנית אברהם בכר: כמו שיוכי אמרה, אנחנו מעגנים את המצב הקיים.

חנית אברהם בכר: יוכי התייחסה לזה שהוא מוציא נתונים מהמערכת הממוחשבת והרבה פעמים יכול להיות מצב שהוא מתקשר בטלפון.

חנית אברהם בכר: למשל, האסיר טוען טענה כגון, "בשבוע שעבר הייתי בחופשה" או "הייתי בתכנית שיקום" כזאת או אחרת – לפעמים הוא מתקשר ולא רק מסתכל במערכת "צוהר" של שב"ס.

ניסן סלומינסקי: זו תכונה חשובה שצריכה להיות לנציג שב"ס, שהוא יידע להתקשר בטלפון.

יוכי גנסין: עם כל הכבוד, אני חושבת שלא צריך לכתוב בחוק שהוא יכול להרים טלפון.

חנית אברהם בכר: לא צריך לכתוב את זה.

חנית אברהם בכר: זה מובן מאליו.

חנית אברהם בכר: אני מציינת את המצב הקיים, אנחנו משמרים את המצב הקיים.

ניסן סלומינסקי: הסנגוריה מרוצה?

גיל שפירא: כן, כן.

גיל שפירא: בהחלט.

ניסן סלומינסקי: תמשכו את העתירה שלכם?

גיל שפירא: אנחנו שותפים מלאים לתיקון הזה.

גיל שפירא: כפי שחנית אמרה, מדובר על שימור המצב הקיים, לא משנים כאן את התפקיד המהותי של הנציג, משנים כאן את דרך המינוי שלו ואת הדרגה וכולי.

גיל שפירא: עם זה אין לנו שום בעיה זה גם אפילו נחוץ.

גיל שפירא: כפי שיוכי ציינה, יש עתירה לבג"ץ שקבועה לדיון ב-28 במאי.

ניסן סלומינסקי: לכן שאלתי אם תמשכו את העתירה שלכם.

גיל שפירא: כן, בוודאי.

גיל שפירא: אנחנו גם מקווים שזה יעלה למליאה כמה שיותר מהר.

ניסן סלומינסקי: אנחנו נעביר את זה.

ניסן סלומינסקי: לחששות של פנחס – אתם משתתפים בדיונים?

גיל שפירא: בוודאי, במקרים שאנחנו מייצגים.

גיל שפירא: בהחלט.

גיל שפירא: כמעט 40% אנחנו מייצגים.

ניסן סלומינסקי: אם נראה נניח בעוד חצי שנה או שנה - - -

גיל שפירא: לא נהסס, אדוני.

ניסן סלומינסקי: אתה רואה שמעכשיו לעכשיו אפשר להעביר חוק ובטח שאפשר לתקן את התיקון שאתה אומר.

ניסן סלומינסקי: אם נראה שהשב"ס שולי מי שלא יודעים מימינם ומשמאלם וזה לא ילך – תמיד אפשר לשנות ולהוסיף כאן בחוק.

ניסן סלומינסקי: אני לא מעלה על דעתי שזה מה שיקרה.

ניסן סלומינסקי: זה גם לא כל כך מכובד שיהיה כתוב כאן.

ניסן סלומינסקי: מילא אם זה תפקיד ספציפי, מיוחד, שמצריך כישורים מיוחדים, אתה יכול לכתוב.

ניסן סלומינסקי: אבל בכישורים שנדרשים פה, אני לא חושב שזה כל כך מכובד שיכתבו בחוק שנציג השב"ס צריך לענות על הבנת הנקרא ודברים כאלה.

יוכי גנסין: שתפקידו המקצועי מאפשר.

יוכי גנסין: .

יוכי גנסין: זו הייתה פשרה.

עינת קורמן: אני מהפורום המשפטי למען ישראל.

עינת קורמן: עמותה ציבורית שעוסקת בזכויות אדם.

עינת קורמן: לא תכננתי לבוא לפה אבל יש לי זמן ואני נהנית מהדיונים בוועדה.

עינת קורמן: למה לא לכתוב שנציגות השב"ס תהיה בהתאם לסעיף 32(2)(א)(2) שם מפורטים האנשים ששר המשפטים ממנה בתחומים קרימינולוגיה - - -

יוכי גנסין: הוא לא חבר הוועדה.

ניסן סלומינסקי: כשאתה חבר בוועדה אתה נדרש לכישורים ספציפיים.

ניסן סלומינסקי: חבר בוועדה שצריך לשקול שחרור אסיר, צריך להיות עם כישורים ספציפיים.

ניסן סלומינסקי: הוא צריך להפעיל שיקולים ספציפיים כדי לדעת להחליט.

ניסן סלומינסקי: פה, נציג השב"ס לא משתתף בדיון.

ניסן סלומינסקי: הוא צריך לתת להם את האינפורמציה ולסייע.

עינת קורמן: אבל יש איזושהי נראות ציבורית לנוכחות של אותו אדם.

יפעת רווה: אפשר לקבוע גם שהנציב יבוא באופן אישי.

יפעת רווה: פה צריך לאזן עם הנושא של המשאבים שמקדישים לזה כדי שלא תתבטלנה ישיבות ובסופו של דבר יפגעו האסירים.

יפעת רווה: זו המטרה של התיקון הזה.

יפעת רווה: יש אנשי מקצוע, אבל הוא בא כדי לעזור ולכן לוקחים את הדרג שיכול לתת את המידע הזה בלי לפגוע בדיונים ובתוצאה.

ניסן סלומינסקי: רבותי, נגייס רוב, נצביע – תקריאי בבקשה.

נועה ברודסקי לוי: אסכם לפני שאני מקריאה.

נועה ברודסקי לוי: חובה שהוא ישתתף.

נועה ברודסקי לוי: למען הסר ספק, ברור שהוא חייב להשתתף גם אם הוא לא נחשב חבר הוועדה.

נועה ברודסקי לוי: לשם הבהרה, אין שינוי בתפקיד ושזה יהיה מישהו מתחום הכליאה או האסיר, כמו שיוכי אמרה קודם, מאחד התחומים הרלוונטיים לעבודת הוועדה.

נועה ברודסקי לוי: "הצעת חוק שחרור על תנאי ממאסר (תיקון מס' 17) (הרכב ועדת שחרורים), התשע"ח–2018 תיקון סעיף 32 1.

נועה ברודסקי לוי: בחוק שחרור על תנאי ממאסר, התשס"א–2001 (להלן – החוק העיקרי), בסעיף 32 (א) – (1) ברישה, במקום "ארבעה" יבוא "שלושה"; (2) פסקה (3) – תמחק.

נועה ברודסקי לוי: תיקון סעיף 33 2.

נועה ברודסקי לוי: בסעיף 33(ב) לחוק העיקרי – (1) ברישה, במקום "ארבעה" יבוא "שלושה"; (2) פסקה (3) – תמחק.

נועה ברודסקי לוי: הוספת סעיף 33א 3.

נועה ברודסקי לוי: אחרי סעיף 33 לחוק העיקרי יבוא: "נציג שירות בתי הסוהר 33א.

נועה ברודסקי לוי: בדיוני ועדת השחרורים שבסעיף 32 וועדת השחרורים המיוחדת שבסעיף 33(ב) ישתתף נציג שירות בתי הסוהר שימנה לשם כך נציב בתי הסוהר, בלא זכות הצבעה.

נועה ברודסקי לוי: ".".

ניסן סלומינסקי: אפשר להצביע.

ניסן סלומינסקי: מי בעד?

ניסן סלומינסקי: זה רגע דרמטי.

יוכי גנסין: הדיון בשידור.

ניסן סלומינסקי: זה נכון.

ניסן סלומינסקי: הדיון באמת בשידור.

ניסן סלומינסקי: זה בשידור קבוע.

ניסן סלומינסקי: יש אנשים שצופים בשידורים האלה, אני יודע לפי התגובות אחר כך.

ניסן סלומינסקי: מי בעד לאשר את הצעת חוק שחרור על תנאי ממאסר (תיקון מס' 17) (הרכב ועדת שחרורים), התשע"ח–2018?

ניסן סלומינסקי: מי בעד, ירים את ידו.

ניסן סלומינסקי: בעד הצעת החוק – פה אחד

ניסן סלומינסקי: פה אחד.

ניסן סלומינסקי: תראי מה זה תמיכה בשב"ס.

ניסן סלומינסקי: פה אחד.

יפעת רווה: תזכו למצוות.

יוכי גנסין: פה אחד תרתי משמע.

יפעת רווה: תודה רבה.

ניסן סלומינסקי: שיהיה בהצלחה.

ניסן סלומינסקי: אתם תהיו יד ארוכה שלנו, הסניגוריה, כדי להגיד לנו שבאמת העסק רץ והכול מתקדם טוב.

ניסן סלומינסקי: שלא ירבו אסירים, אבל אם יש אסירים – שיובאו כאלה שראויים להשתחרר כשהם באמת עשו את שלהם.

יוכי גנסין: שתינתן להם ההזדמנות הראויה.

ניסן סלומינסקי: בזה עסקנו בישיבה לפני כן – תקנת השבים.

ניסן סלומינסקי: רישום פלילי ובעיקר תקנת השבים.

ניסן סלומינסקי: לאפשר להם את היכולת לחזור לחיים הנורמטיביים.

ניסן סלומינסקי: זה לא פשוט ולא קל, החברה היא די אכזרית, אבל אנחנו עושים כל השתדלות שאפשר.

ניסן סלומינסקי: נתראה מחר.

ניסן סלומינסקי: להתראות.

ניסן סלומינסקי: הישיבה נעולה.